
                                                                                                  Šakių rajono savivaldybės mero

                                                                                                  2016 m. gegužės 11 d.

                                                                                                  potvarkiu Nr. MT-16
KIDULIŲ PAGRINDINĖS MOKYKLOS DIREKTORIAUS 

PAREIGYBĖS APRAŠYMAS

I. BENDROSIOS NUOSTATOS

1.  Kidulių pagrindinės mokyklos direktorius (toliau – Direktorius) vadovauja Kidulių pagrindinės mokyklos (toliau – Mokykla) veiklai.

2. Direktorių skiria, vadovaudamasi Lietuvos Respublikos švietimo ir mokslo ministro nustatytais kvalifikaciniais reikalavimais valstybinių ir savivaldybių švietimo įstaigų (išskyrus aukštąsias mokyklas) vadovams, konkurso būdu, atleidžia iš pareigų, nustato jo tarnybinį atlyginimą Šakių rajono savivaldybės taryba (toliau – Savivaldybės taryba). Kitus su darbo santykiais susijusius klausimus sprendžia Šakių rajono savivaldybės meras. 
3. Direktorius vadovaujasi Lietuvos Respublikos įstatymais, Lietuvos Respublikos Vyriausybės nutarimais, kitais norminiais teisės aktais, savivaldybės tarybos sprendimais, mero potvarkiais, administracijos direktoriaus įsakymais, mokyklos nuostatais, darbo tvarkos taisyklėmis ir šiuo pareigybės aprašymu.

II. KVALIFIKACINIAI REIKALAVIMAI

5. Direktorius privalo:
5.1. turėti aukštąjį universitetinį ar jam prilygintą išsilavinimą;
5.2. atitikti bent vieną iš šių reikalavimų:

5.2.1. turėti pedagogo kvalifikaciją ir ne mažesnį kaip 3 metų pedagoginio darbo stažą; 

5.2.2. turėti magistro laipsnį, pedagogo kvalifikaciją ir ne mažesnį kaip 2 metų pedagoginio darbo stažą;

5.2.3. turėti ne mažesnę kaip 3 metų profesinės veiklos, kuri atitinka VI ar aukštesnį kvalifikacijų lygį pagal Lietuvos kvalifikacijų sandaros aprašą, patvirtintą Lietuvos Respublikos Vyriausybės 2010 m. gegužės 4 d. nutarimu Nr. 535, patirtį, o Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194, 5 punktu nustatytų vadovavimo švietimo įstaigai kompetencijų lygio vidurkis turi būti ne žemesnis kaip pakankamas;
5.3. turėti Kvalifikacinių reikalavimų valstybinių ir savivaldybių švietimo įstaigų (išskyrus aukštąsias mokyklas) vadovams aprašo, patvirtinto Lietuvos Respublikos švietimo ir mokslo ministro 2011 m. liepos 1 d. įsakymu Nr. V-1194, 5 punkte nustatytas vadovavimo švietimo įstaigai kompetencijas (vadovavimo švietimo įstaigai kompetencijų lygio vidurkis turi būti ne žemesnis kaip pakankamas);
5.4. turėti ne mažesnę kaip vienerių metų vadovavimo asmenų grupei (grupėms) patirtį;

5.5. mokėti naudotis informacinėmis technologijomis; 

5.6. gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos Respublikos Vyriausybės 2003 m. gruodžio 24 d. nutarimu Nr. 1688, reikalavimus; 

5.7. ne žemesniu kaip B1 kalbos mokėjimo lygiu (pagal Bendruosiuose Europos kalbų metmenyse nustatytą ir apibūdintą šešių kalbos mokėjimo lygių sistemą) mokėti bent vieną iš trijų Europos Sąjungos darbo kalbų (anglų, prancūzų ar vokiečių);
             5.8. išmanyti Lietuvos Respublikos įstatymus, Vyriausybės nutarimus, kitus valstybės ir savivaldybės valdymo institucijų teisės aktus, reglamentuojančius švietimo įstaigų veiklą ir valdymą, darbo santykių reguliavimą, švietimo sistemos sandarą, švietimo organizavimo principus.
             5.9. mokėti rengti įstaigos vidaus tvarkomuosius, organizacinius dokumentus;

             5.10. būti susipažinusiam su vadybos teorijomis, turėti vadybos pagrindų žinių;
           5.11. gerai išmanyti šiuolaikinės pedagogikos-psichologijos pagrindus, gebėti juos panaudoti savo veikloje.
III. Direktoriaus FUNKCIJOS

6. Direktorius:

6.1. vadovauja Mokyklos strateginio plano ir metinių veiklos planų, švietimo programų rengimui, juos tvirtina, vadovauja jų vykdymui;

6.2. analizuoja Mokyklos veiklos ir valdymo išteklių būklę, inicijuoja Mokyklos veiklos įsivertinimo vykdymą ir atsako už Mokyklos veiklos rezultatus;

6.3. nustatyta tvarka skiria ir atleidžia mokytojus, kitus ugdymo procese dalyvaujančius asmenis bei aptarnaujantį personalą, pasirašo su jais darbo sutartis, tvirtina jų pareigybių aprašymus, skatina, skiria nuobaudas už darbo drausmės pažeidimus, atlieka kitas personalo valdymo funkcijas;

6.4. nustato Mokyklos darbuotojų tarnybinių atlyginimų koeficientus, esant teisės aktų  reikalavimams – suderina su darbuotojų atstovais, tvirtina darbų saugos ir sveikatos instrukcijas, darbo tvarkos taisykles, atostogų, darbo grafikus, darbo laiko apskaitos žiniaraščius, kitus vidaus tvarkomuosius dokumentus;

             6.5. aiškina Mokyklos bendruomenei valstybinę švietimo politiką ir telkia bendruomenę jos įgyvendinimui, trumpalaikių ir ilgalaikių įstaigos veiklos programų ruošimui ir vykdymui.
           6.6. organizuoja Mokyklos strateginio, metinio, papildomo ugdymo planų rengimą, sudaro kiekvienam mokiniui (mokinio tėvams) galimybę pasirinkti papildomo ugdymo kryptį ir formas.
           6.7. vykdo Lietuvos Respublikos įstatymus, Vyriausybės nutarimus, Švietimo ir mokslo ministerijos įsakymus, Šakių rajono savivaldybės tarybos sprendimus, Savivaldybės administracijos direktoriaus įsakymus, mero potvarkius, kitų teisės aktų reikalavimus.
          6.8. kuria ir puoselėja demokratinius įstaigos bendruomenės santykius, palankų ugdymui(si) psichologinį mikroklimatą, analizuoja  pedagoginę veiklą, ją nuolat tobulina.
          6.9. paskirsto vadybines funkcijas pavaduotojams, sudaro jiems sąlygas savarankiškai dirbti, kontroliuoja jų veiklą ir reikalauja ataskaitų apie nuveiktą darbą.
          6.10. rengia įstaigos vidaus darbo tvarką, įstaigos darbuotojų skatinimo tvarką ir teikia jas įstaigos Tarybai pritarti, rengia (organizuoja parengimą) pedagoginių ir nepedagoginių darbuotojų pareigybių aprašymus ir juos tvirtina.
          6.11. kaupia, valdo, sistemina, apibendrina informaciją ir rengia išvadas, planuoja Mokyklos veiklą;
          6.12. stebi vaikų ugdymą, pedagogų darbą ir jį vertina, analizuoja visą ugdymo procesą ir teikia išvadas bei pasiūlymus jo tobulinimui, sudaro sąlygas bei skatina pedagogus kelti savo kvalifikaciją ir atestuotis.
         6.13. užtikrina, kad Mokykloje ir jos teritorijoje nebūtų rūkoma, vartojami alkoholiniai gėrimai, narkotinės ar psichotropinės medžiagos, jais prekiaujama.
         6.14. vadovauja įstaigos strateginio plano, metinės veiklos programos, ugdymo programų rengimui, teikia jas derinti, tvirtina ir vadovauja jų vykdymui.  
          6.15. ruošia Mokyklos vadovo veiklos ataskaitą, teikia ją įstaigos steigėjui.
         6.16. organizuoja Mokyklos veiklos įsivertinimą (vidaus auditą), sudaro sąlygas išorinio veiklos  vertinimo (audito) atlikimui.
         6.17. rūpinasi Mokyklos intelektiniais ir materialiniais ištekliais, užtikrina vaikų saugą, saugą darbe, priešgaisrinę ir civilinę saugą.
          6.18. organizuoja Mokykloje savivaldos institucijų sukūrimą ir skatina jų veiklą.
         6.19. atlieka kitas Mokyklos nuostatuose įrašytas arba Lietuvos Respublikos įstatymų ir kitų teisės aktų priskirtas funkcijas.
           6.20. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Lietuvos Respublikos vaiko teisių apsaugos pagrindų įstatyme 
6.21. Lietuvos Respublikos vaiko minimalios ir vidutinės priežiūros įstatymo  nustatyta tvarka turi teisę kreiptis į rajono savivaldybės administracijos direktorių dėl minimalios ir vidutinės priežiūros priemonių vaikui skyrimo;

6.22. kartu su buhalteriu sudaro metinę Mokyklos pajamų ir išlaidų sąmatą;

6.23. leidžia įsakymus, organizuoja ir kontroliuoja jų vykdymą;
6.24. organizuoja įvairių švietimo projektų rengimą bei svarstymą ir teikia tvirtinti Mokyklos tarybai, esant reikalui – svarstyti Savivaldybės tarybai;

6.25. stebi, analizuoja, vertina Mokyklos veiklą, ugdymo rezultatus;

6.26. rūpinasi mokytojų bei kitų pedagoginių darbuotojų kvalifikacijos tobulinimu, sudaro sąlygas atestuotis;

6.27. plėtoja bendradarbiavimą su mokinių tėvais (globėjais, rūpintojais);

6.28. palaiko ryšius su rajono savivaldybės administracijos skyriais, kitomis mokyklomis, mokyklos rėmėjais, bendruomene, asmens ir visuomenės sveikatos priežiūros įstaigomis;

6.29. rūpinasi Mokyklos ryšiais su kitomis švietimo, sporto, kultūros, mokslo įstaigomis;

6.30. atstovauja Mokyklai kitose valstybės ir rajono savivaldybės institucijose, teismuose;


6.31. organizuoja pagrindinio ugdymo pasiekimų patikrinimą švietimo ir mokslo ministro nustatyta tvarka;
6.32. sudaro Vaiko gerovės komisiją, rūpinasi socialinės ir specialiosios pedagoginės, psichologinės pagalbos mokiniams teikimu;

6.33. rūpinasi palankaus mikroklimato ugdymui, lavinimui bei darbui kūrimu, mokyklos tradicijomis ir jų tąsa, puoselėja demokratinius Mokyklos bendruomenės santykius;
6.34. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja pagal kompetenciją tarnybas;

6.35. atsako už ugdymo, mokymo programų vykdymo, mokymo sutarčių sudarymo ir sutartų įsipareigojimų vykdymo užtikrinimą;

6.36. atsako už demokratinį Mokyklos valdymą, užtikrina bendradarbiavimu grįstus santykius, mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką, atvirumą vietos bendruomenei;

6.37. sudaro darbuotojams ir mokiniams saugias ir sveikatai nekenksmingas darbo sąlygas visais su darbu susijusiais aspektais, organizuoja darbuotojų darbą vadovaudamasis darbuotojų saugos ir sveikatos norminių teisės aktų reikalavimais;

6.38. užtikrina  mokinių maitinimo organizavimą;

6.39. organizuoja mokinių pavėžėjimą, atsako už mokyklos turimo transporto naudojimą; 
6.40. užtikrina informacijos paskleidimą visuomenei apie Mokykloje vykdomas formaliojo ir neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Mokyklos veiklos išorinio vertinimo rezultatus, Mokyklos bendruomenės tradicijas ir pasiekimus;
6.41. atlieka kitas funkcijas, nustatytas Mokyklos nuostatuose ir Lietuvos Respublikos teisės aktuose.

IV. DIREKTORIAUS TEISĖS

7. Direktorius turi teisę:

7.1. spręsti visus Mokyklos veiklos klausimus, nustatyti vidaus struktūrą, sudaryti pareigybių sąrašą;

7.2. disponuoti Savivaldybės tarybos patvirtintomis lėšomis;

7.3.duoti privalomus vykdyti pareiginius nurodymus visiems Mokyklos darbuotojams;

7.4. spręsti visus su darbo santykiais susijusius klausimus;

7.5. teikti Savivaldybės tarybai pasiūlymus dėl Mokyklos veiklos;

7.6. gauti darbo užmokestį teisės aktų nustatyta tvarka.
 V. DIREKTORIAUS ATSKAITOMYBĖ IR ATSAKOMYBĖ

8. Direktorius atsako už šiame pareigybės aprašyme numatytų funkcijų vykdymą.

9. Direktorius yra tiesiogiai pavaldus ir atskaitingas Savivaldybės tarybai.

Susipažinau
                          

